Kastrup Lufthavn stasjon

Historie

Stasjonsanlegget ble konstruert i perioden 1993–1998, med et samlet areal på omkring 5.000 m², og hvor utgiftene forbundet med byggingen kom opp i godt 150 mill. danske kroner. Den ble bygget for å avlaste trafikken på motorveien mellom København og Kastrup, ved at de reisende kunne ta tog til flyplassen istedenfor buss.
Stasjonen, ble sammen med nevnte terminal innviet den 27. september 1998 av Kronprins Frederik med det offisielle snorklippet ved et VIP-arrangement - i forbindelse med åpningen av togforbindelsen over Øresund i sommeren 2000. I juli 2000 åpnet Øresundsforbindelsen, som forbinder København og Danmark med den svenske byen Malmö med tog- og veibro.
Den 8. september 2005 ble det avholdt et reisegilde på den kommende metrostasjonen. ovenfor Kastrup Lufthavn stasjon. Denne skulle bli innviet i forbindelse med den tredje fasen til Københavns metro, og åpnet den 28. september 2007, med navn Lufthavnen. Metrostasjonen ligger i Terminal 3, og blir betjent av tog inn mot Vanløse hvert 6. minutt. I 2009 ble et nytt prosjekt igangsatt av Vilhelm Lauritzen Arkitekter, som skulle rekonstruere stasjonshallen for en mer enhetlig design. Dette innebar blant annet å flytte aviskioskene og caféene fra midten av stasjonshallen til sidene, slik at man kunne få en mer åpen, torv-lignende ankomsthall over perrongene, som skulle forhindre kaos og trengsel mellom reisende fra hvs. metro, tog og fly.
Fra 3. januar 2007 og frem til utgangen av juni 2007 kjørte DSB en forsøksordning med informasjonsvakter, som bemannet togperrongene på stasjonen fra tidlig morgen til sen aften for bl.a. å tilby passasjerene assistanse med veiledning og hjelp med å få bagasje inn og ut av togene, så inn- og utstigning samt avgang kunne gå raskere og lettere. Resultatet har gitt flere punktlige togavganger til og fra stasjonen, og togenes punktlighet har nå steget til 92,2 %. og det er samtidig skjedd en kraftig reduksjon i lommetyveri.

Utforming

Den underjordiske jernbanestasjonen er designet av tegnestuen Vilhelm Lauritzen Arkitekter med A/S Øresundsforbindelsen som byggherre i samarbeid med Københavns Lufthavne A/S (KLH). Stasjonen er bygget som en åpen sideperrongstasjon (to plattformer) med to spor og en 7 meter bred elegant glassoverdekkning av banegraven langs hele stasjonen. Det overordnede målet bak stasjonens utforming har, ifølge arkitekten, vært å skape et intrykk av letthet og trygghet. Det har blitt lagt ned mye arbeid i den arkitektoniske helheten, slik at det lyse, vennlige og imøtekommende skandinaviske preget tydelig videreføres fra Terminal 3s romlighet og konsekvente bruk av stål, glass og granitt. Hele anlegget foretar en dreining i planet som følge av den valgte linjeføringen av jernbaneskinnene frem mot Øresundstunnelen. Perrongveggene har blitt utsyrt med støyreduserende hullplater, som viser frem en rekke av bilder med Øresundsregionens «fordeler». Fotograf Lennart Søgård-Høyer har tatt bildene, som er «reportasjeaktig iscenesatt» med en innebygget fotografisk logo, som seeren oppfordres til å finne.
DSB sitt reisesenter (billettkontor) befinner seg ovenfor stasjonen i Terminal 3, og bemannes av rundt 20 ansatte innenfor en av Danmarks lengste åpningstider (klokken 6 til 23).
Alle intercity-tog (IC 3), som har stasjonen som sitt startpunkt, kommer direkte fra DSBs Klargjøringssenter som ligger på den konstruerte halvøyen, som Øresundsforbindelsen passerer. Rengjøringen tar mindre enn en time, hvorpå toget er nyvasket og nypusset.
Det er anlagt spor rundt stasjonen, som benyttes av godstog. Disse togene kan av sikkerhetshensyn ikke kjøre gjennom den underjordiske passasjerstasjonen.